গাজায় ফের হানা ইজরায়েলের! মৃত ১৩

ওয়েব ডেস্ক : গাজায় (Gaza) ফের হামলা ইজরায়েলের (Israel)। ঘটনায় প্রাণ হারালেন (Death) ১৩ জন। নিহতদের মধ্যে বছর তেরোর এক শিশুও রয়েছে বলে খবর। মূলত, তিন মাস আগেই মার্কিন প্রেসিডেন্ট্রের শর্ত মেনে সংঘর্ষবিরতিতে রাজি হয়েছিল ইজরায়েল হামাস। কিন্তু তার পরে আবার হামলার ঘটনা সামনে এল।

আগামী সপ্তাহেই গাজা শান্তি চুক্তি মেনে ‘বোর্ড অফ পিস’-এর সদস্যদের নাম ঘোষণা করতে পারেন ট্রাম্প (Trump)। কিন্তু ঠিক তার আগেই গাজায় ফের হামলার অভিযোগ উঠল ইহুদি সেনার বিরুদ্ধে। তবে এ নিয়ে ইজরায়েলের তরফে দাবি করা হয়েছে, হামাস গাজা থেকে হামলার চেষ্টা করেছিল। কিন্তু তা ব্যর্থ হয়েছে। এর পরেই প্রত্যাঘাত করা হয়।

আরও খবর : পাকিস্তানি যুদ্ধবিমান কিনছে বাংলাদেশ! হুঁশিয়ারি ভরতের

প্রসঙ্গত, ২০ দফা শর্ত মেনে ইজরায়েল ও হামাস (Hamas) শান্তিচুক্তিতে রাজি হয়েছিল। সেই কারণে ‘বোর্ড অফ পিস’ নামে একটি কমিটি গঠনের কথা বলেছিলেন ট্রাম্প। কী কী ভাবে দুই পক্ষের মধ্যে শান্তি ফেরানো যায় তা নিয়ে আলোচনা করার কথা এই কমিটির। অন্যদিকে জেরুজালেমে বসতি স্থাপনের সিদ্ধান্ত নিয়েছে ইজরায়েল। তা হলে ইজরায়েলের অধিকৃত মাআলে আদুমিম এবং পূর্ব জেরুসালেম সংযুক্ত হবে। এর ফলে কার্যত দু’ভাগে ভাগ হয়ে যাবে ওয়েস্ট ব্যাঙ্ক।

এটা তাদের দীর্ঘদিনের পরিকল্পনা বলে জানিয়েছেন ইজরায়েলের অর্থমন্ত্রী বেজালেল স্মটরিক। গত অগাস্টে এতে ইজরায়েল সরকার অনুমোদন দেয়। এ নিয়ে বেজালেল স্মটরিক বলেছেন, এই প্রকল্প হলে প্যালেস্তাইন কখনও রাষ্ট্র হিসেবে গড়ে উঠবে না।